CELEX: 62019TN0631
Language: sl
Date: 2019-09-21 00:00:00
Title: Zadeva T-631/19: Tožba, vložena 21. septembra 2019 – BNetzA/ACER

11.11.2019   
            
            
               SL
            
            
               Uradni list Evropske unije
            
            
               C 383/69
            
         
      Tožba, vložena 21. septembra 2019 – BNetzA/ACER
      (Zadeva T-631/19)
      (2019/C 383/78)
      Jezik postopka: nemščina
      
         Stranki
      
      
         Tožeča stranka: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (zastopniki: H. Haller, T. Heitling, L. Reiser, N. Gremminger in V. Vacha, odvetniki)
      
         Tožena stranka: Agencija za sodelovanje energetskih regulatorjev (ACER)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  določbe Odločbe št. 2/2019 z dne 21. februarja 2019, navedene v nadaljevanju, in iz njih izhajajočo odločbo št. A-003-2019 Odbora za pritožbe tožene stranke z dne 11. julija 2019, razglasi za nične:
                  
                              (i)
                           
                           
                              člen 5, od (5) do (9), Priloge I;
                           
                        
                              (ii)
                           
                           
                              člen 10(4), drugi odstavek, in člen 5 Priloge I;
                           
                        
                              (iii)
                           
                           
                              člen 16(2), drugi stavek, in (3)(d)(vii) Priloge I;
                           
                        
                              (iv)
                           
                           
                              člen 5, od (5) do (9), Priloge II;
                           
                        
                              (v)
                           
                           
                              člen 17(3)(d)(vii) Priloge II;
                           
                        
                              (vi)
                           
                           
                              vse določbe iz Priloge I in II, ki se izrecno nanašajo na določbe, navedene pod točkami od (i) do (v);
                           
                        
            
                  —
               
               
                  podredno, celotno odločbo št. 2/2019 tožene stranke z dne 21. februarja 2019 in iz nje izhajajočo odločbo št. A-003-2019 Odbora za pritožbe tožene stranke z dne 11. julija 2019, razglasi za nični;
               
            
                  —
               
               
                  toženi stranki naloži plačilo stroškov postopka.
               
            
         Tožbeni razlogi in bistvene trditve
      
      Tožba je utemeljena s temi tožbenimi razlogi:
      
                  1.
               
               
                  Prvi razlog: formalna nezakonitost izpodbijane odločbe
                  Odločba ACER je formalno nezakonita, ker je ACER s sprejetjem izpodbijane odločbe prekoračila meje svoje pristojnosti.
               
            
                  2.
               
               
                  Drugi razlog: kršitev Uredbe (EU) 2019/943 Evropskega parlamenta in Sveta (1)
                  
                  
                              —
                           
                           
                              ACER ni pristojna za določitev mehanizma, s katerim se v okviru predhodnega izbora izključijo notranji elementi omrežja pri izračunu kapacitet.
                           
                        
                              —
                           
                           
                              ACER je s svojo odločbo (i) določila kritične elemente omrežja, (ii) predvidela neenako uporabo vrednosti PTDF za notranje elemente omrežja in medobmočne elemente omrežja (iii) uvedla merilo učinkovitosti za notranje elemente omrežja. S tem je kršen člen 16(4) in (8) Uredbe (EU) 2019/943.
                           
                        
                              —
                           
                           
                              ACER je v izpodbijani odločbi določila, da je treba konfiguracije območij trgovanja preveriti z določeno metodo in v določenih rokih. To je v nasprotju z Uredbo (EU) 2019/943.
                           
                        
                              —
                           
                           
                              Operaterji prenosnega sistema so de facto prisiljeni na svojih notranjih elementih omrežja imeti na razpolago 100 % minimalne kapacitete trgovanja in več za čezmejno trgovino. To je v nasprotju z Uredbo (EU) 2019/943.
                           
                        
                              —
                           
                           
                              ACER želi dolgoročno iz izračuna kapacitet izključiti notranje vode z vrednostjo PTDF manjšo od 10 %. To je v nasprotju z Uredbo (EU) 2019/943.
                           
                        
                              —
                           
                           
                              Z uvedbo merila učinkovitosti bi se zaobšla prehodna določba iz člena 15(2) Uredbe (EU) 2019/943.
                           
                        
                              —
                           
                           
                              Odločba ACER krši člen 14(5) Uredbe (EU) 2019/943, ker ni upoštevala novih naložb v omrežno infrastrukturo.
                           
                        
                              —
                           
                           
                              ACER zahteva daljnosežno uporabo popravnih ukrepov. To je v nasprotju z zahtevami iz Uredbe (EU) 2019/943.
                           
                        
                              —
                           
                           
                              ACER je zaobšla določbe Uredbe (EU) 2019/943 o novem oblikovanju območij trgovanja.
                           
                        
                              —
                           
                           
                              ACER si je določila pristojnost za novo ureditev območij trgovanja in tako ravna v nasprotju s členom 14(3), od (4) do (8) in členom 15(5) in (7). Uredbe (EU) 2019/943.
                           
                        
            
                  3.
               
               
                  Tretji razlog: kršitev Uredbe Komisije (EU) 2015/1222 (2)
                  
                  
                              —
                           
                           
                              Merila učinkovitosti, ki jih je uvedla ACER de facto sili države članice k preoblikovanju njihovih območij trgovanja. To je v nasprotju z zahtevami iz Uredbe (EU) 2015/1222.
                           
                        
                              —
                           
                           
                              ACER zahteva daljnosežno uporabo popravnih ukrepov. To je v nasprotju z zahtevami Uredbe (EU) 2015/122.
                           
                        
            
                  4.
               
               
                  Četrti razlog: kršitev načela sorazmernosti
                  Odločba ACER ni sorazmerna, ker naj ne bi bila primerna za izpolnitev ciljev iz Uredbe (EU) 2015/1222.
               
            
                  5.
               
               
                  Peti razlog: kršitev prepovedi diskriminacije
                  Določitev kritičnih elementov omrežja in predčasnih popravnih ukrepov za odpravo tokovne zanke pomeni posredno diskriminacijo na podlagi državljanstva.
               
            
         (1)  Uredba (EU) 2019/943 Evropskega parlamenta in Sveta z dne 5. junija 2019 o notranjem trgu električne energije (UL 2019, L 158, str. 54).
      
         (2)  Uredba Komisije (EU) 2015/1222 z dne 24. julija 2015 o določitvi smernic za dodeljevanje zmogljivosti in upravljanje prezasedenosti (UL 2015, L 197, str. 24).